Title: wetten.nl - Regeling - Ynstellingsbeslút Stjoergroep desintralisaasje Fryske taal nei de provinsje Fryslân ta - BWBR0025937

Source: https://wetten.overheid.nl/BWBR0025937/

Content:
{"title": "wetten.nl - Regeling - Ynstellingsbesl\u00fat Stjoergroep desintralisaasje Fryske taal nei de provinsje Frysl\u00e2n ta - BWBR0025937", "content": "Ynstellingsbesl\u00fat Stjoergroep desintralisaasje Fryske taal nei de provinsje Frysl\u00e2n\n                                    ta\n\nDe Minister fan Ynl\u00e2nske Saken en Keninkryksrelaasjes,\n\nMei \u00fat namme fan de Steatssiktaris fan Ynl\u00e2nske Saken en Keninkryksrelaasjes;\n\nMei it each op k\u00east 2, earste lid, fan de Wet fergoedings advyskolleezjes en kommisjes;\n\nMei it each op it bestjoersakkoart Ryk-provinsjes 2008\u20132011, ta st\u00e2n kommen op 4\u00a0juny\n                                    2008;\n\nBesl\u00fat:\n\n[Regeling vervallen per 01-07-2013]\n\nYn dit besl\u00fat wurdt ferstien \u00fbnder:\n\na. stjoergroep: Stjoergroep desintralisaasje Fryske taal nei de provinsje Frysl\u00e2n ta;\n\nb. bestjoersakkoart: bestjoersakkoart Ryk-provinsjes 2008\u20132011;\n\nc. Minister: de Minister fan Ynl\u00e2nske Saken en Keninkryksrelaasjes;\n\nd. Steatssiktaris: de Steatssiktaris fan Ynl\u00e2nske Saken en Keninkryksrelaasjes.\n\n[Regeling vervallen per 01-07-2013]\n\nDer is in Stjoergroep desintralisaasje Fryske taal nei de provinsje Frysl\u00e2n ta.\n\n[Regeling vervallen per 01-07-2013]\n\n1 De stjoergroep hat as taak om in neiere \u00fatwurking te jaan oan de \u00f4fspraak oangeande\n                                          de Fryske taal, lykas dellein yn it bestjoersakkoart, en d\u00earta:\n\na. konkrete \u00fatstellen te dwaan om rykstaken en -foech op it stik fan de Fryske taal safolle\n                                                mooglik te desintralisearjen nei de provinsje Frysl\u00e2n ta, w\u00earby\u2019t de gearhing tusken\n                                                beliedsromte en finansjele ferantwurdlikheid in \u00fatdruklik punt fan omtinken by w\u00eaze\n                                                sil;\n\nb. konkrete \u00fatstellen te dwaan foar de operasjonalisearring fan in gearhingjende desintralisaasje\n                                                en ko\u00f6rdinaasje fan taken en foech dy\u2019t mei de Fryske taal ferb\u00e2n h\u00e2lde.\n\n2 De stjoergroep wurdt frege om op syn l\u00east 1 jannewaris 2010 te rapportearjen oan de\n                                          Minister en de Steatssiktaris, de oare oanbelangjende bew\u00e2ldspersoanen en oan it kolleezje\n                                          fan deputearre steaten fan de provinsje Frysl\u00e2n.\n\n3 Nei it \u00fatbringen fan it rapport h\u00e2ldt de stjoergroep op te bestean.\n\n[Regeling vervallen per 01-07-2013]\n\n1 De stjoergroep bestiet \u00fat de neifolgjende leden:\n\n\u2013 de hear mr. R.J.\u00a0Hoekstra (foarsitter)\n\n\u2013 frou drs. M.J.\u00a0Sanders-ten Holte\n\n\u2013 de hear prof.dr. J.\u00a0de Ridder\n\n\u2013 frou drs. M.C.M.\u00a0Waanders\n\n\u2013 de hear prof.dr. P.J.J.\u00a0Zoontjens\n\n\u2013 de hear dr. R.\u00a0Bagchus\n\n2 De Minister beneamt en \u00fbntslacht de foarsitter en leden fan de stjoergroep.\n\n3 It skriuwerskip fan de stjoergroep wurdt fersoarge troch de hear dr. M.H. Klijnsma,\n                                          haad fan it kluster Kwaliteit en Kaderstelling Bestjoer fan it ministearje fan Ynl\u00e2nske\n                                          Saken en Keninkryksrelaasjes, en de hear drs. S.\u00a0Akkerman, haad fan de \u00f4fdieling Kultuer,\n                                          Taal & Underwiis fan de provinsje Frysl\u00e2n.\n\n4 It skriuwerskip wurdt by it \u00fatoefenjen fan syn taak streekrjocht oanstjoerd troch\n                                          de stjoergroep en docht syn wurk \u00fbn\u00f4fhinklik fan de oanbelangjende bew\u00e2ldspersoanen\n                                          en it kolleezje fan deputearre steaten fan de provinsje Frysl\u00e2n.\n\n5 De stjoergroep kin, yn oerienstimming mei de bepalings fan dit besl\u00fat, syn wurkwize\n                                          en dy fan it skriuwerskip regelje.\n\n6 It behear fan de stikken dy\u2019t ferb\u00e2n h\u00e2lde mei de wurksumheden fan de stjoergroep\n                                          bart yn oerienstimming mei de behearregels, op gr\u00fbn fan de Argyfwet 1995 en it Argyfbesl\u00fat 1995. De oanbelangjende stikken wurde nei it be\u00ebinigjen fan de wurksumheden oan it argyf\n                                          fan it ministearje fan Ynl\u00e2nske Saken en Keninkryksrelaasjes oerdroegen.\n\n[Regeling vervallen per 01-07-2013]\n\nFoar syn wurksumheden kriget de foarsitter fan de stjoergroep in fergoeding fan \u20ac\u00a0332,\u2013\n                                    de gearkomste. Foar harren wurksumheden krije de leden fan de stjoergroep dy\u2019t d\u00earfoar\n                                    yn \u2019e beneaming komme, in fergoeding fan \u20ac\u00a0256,\u2013 de gearkomste.\n\n[Regeling vervallen per 01-07-2013]\n\nDit besl\u00fat giet yn op de twadde dei nei de datum fan de Staatscourant d\u00ear\u2019t it yn\n                                    pleatst wurdt.\n\n[Regeling vervallen per 01-07-2013]\n\nDit besl\u00fat wurdt oanhelle as: Ynstellingsbesl\u00fat Stjoergroep desintralisaasje Fryske\n                                    taal nei de provinsje Frysl\u00e2n ta.\n\nDit besl\u00fat sil, mei taljochting, yn de Nederl\u00e2nske en Fryske taal publisearre wurde\n                                       yn de Staatscourant.\n\nminister\n\nG. ter Horst"}